stanford-oval/wikipedia huggingface dataset:
ג'ונו (גשושית)
מבנה הגשושית > מחשוב

הגשושית מצוידת במערכת מחשוב בשם RAD750 (אנ') שמספקת 256 מגהבייט של זיכרון הבזק ו־128 מגה־בייט של זיכרון DRAM נדיף, עם קצב נתונים של 100 מגה־בייט לשנייה. מערכת המחשוב תוכננה להיות עמידה בפני הקרינה החזקה שבסביבת צדק. אחת הפונקציות החשובות של מערכת המחשוב, מעבר לניהול המידע בגשושית, היא לזהות בעיה או חריגות כלשהן ולהכניס את הגשושית ל"מצב בטוח", בו היא תכוון את הלוחות הסולאריים לכיוון השמש על מנת להבטיח אספקת אנרגיה ולחכות להנחיות מצוות המשימה בכדור הארץ.
מבנה הגשושית > תקשורת

לג'ונו יש חמש אנטנות שמאפשרות לה לתקשר עם צוות המשימה בכדור הארץ. הגשושית משתמשת בטווח התדרים X ו־Ka של גלי רדיו ונעזרת ברשת החלל העמוק של נאס"א. תקשורת במרחקים שבהם נמצאת ג'ונו הופכת לבעייתית עקב הזמן הרב שלוקח לאותות הרדיו להגיע מצדק עד לכדור הארץ, כ־45 דקות לכל כיוון. לכן הגשושית מתוכננת כך שתדע לפעול באופן עצמאי במקרה הצורך ובמקרה של תקלה לעבור ל"מצב בטוח" ולחכות לפקודות מכדור הארץ.
האנטנה המרכזית של הגשושית היא אנטנה פרבולית בקוטר של 2.5 מטר. זוהי אנטנה בשבח גבוה (HGA), ועליה להיות מכוונת בדיוק רב אל כדור הארץ. האנטנה משמשת גם כמכשיר מדעי לניסוי הכבידה (ראו "GS" בפסקת מכשור מדעי), בו יבחנו את השפעות שדה הכבידה של צדק על הגשושית באמצעות ניתוח אפקט דופלר באותות הרדיו שהיא משדרת לכדור הארץ, במטרה ללמוד את הרכבו הפנימי.
לגשושית ארבע אנטנות נוספות - אנטנה בשבח בינוני (MGA) עם טווח גדול יותר, מה שמאפשר כיוון מדויק פחות לכדור הארץ, אך עוצמת השידור שלה חלשה יותר; שתי אנטנות בשבח נמוך (FLGA ו־ALGA), אחת קדמית ושנייה אחורית, שמאפשרות טווח רחב עוד יותר אך בעלות עוצמת שידור נמוכה מאוד ולכן עשויות לשמש בעיקר בעת כניסה ל"מצב בטוח"; אנטנה טבעתית בשבח נמוך (TLGA) שמשדרת מצדי הגשושית וכך מגשרת על הפער שבין האנטנה הקדמית והאנטנה האחורית, ומשמשת בעת תמרונים שונים בהם יש צורך לסובב את שאר האנטנות הרחק מכיוון כדור הארץ.
חמש האנטנות של הגשושית
הרכבת האנטנה המרכזית של הגשושית, אפריל 2011
מבנה הגשושית > "כספת" להגנה מפני חגורות הקרינה

לעומת הגשושית גלילאו לפניה, ג'ונו מיועדת לשרוד פחות זמן סביב צדק. הסיבה לכך היא שמסלולה של ג'ונו מביא אותה קרוב יותר לצדק מאשר מסלולה של גלילאו ועל כן היא תינזק ותישחק מהר יותר עקב חגורות הקרינה העזות שמפיק השדה המגנטי של צדק. בנוסף למסלולה האליפטי של ג'ונו שמאפשר לה להתחמק מרוב הקרינה בחגורות הללו, רכיביה הרגישים של הגשושית מוגנים גם באמצעות קופסה, או "כספת" כפי שהיא מכונה בפי מתכנניה. כספת זו עשויה מטיטניום בעובי סנטימטר אחד ונועדה לספוג את הקרינה החזקה וכך להגן, גם אם לא בצורה מוחלטת, על הרכיבים האלקטרוניים שנמצאים בתוכה.
התקנת ה"כספת"
ה"כספת" מחוברת על גבי בסיסה המשושה של ג'ונו
מבנה הגשושית > סיבוב עצמי

ג'ונו מתוכננת כך שתסתובב סביב עצמה במשך כל המשימה, כאשר קצב הסיבובים לדקה (סל"ד) משתנה בהתאם לצורכי משימתה. הסיבוב הראשוני נעשה לאחר השיגור על ידי השלב העליון של המשגר שסיחרר אותה לפני היפרדותו ממנה לקצב של 1.4 סל"ד. במהלך השיוט בחלל הקצב הוא 1 סל"ד, בזמן השלב המדעי הקצב יהיה 2 סל"ד ובזמן תמרונים רקטיים הקצב יואץ לכדי 5 סל"ד. חלליות רבות אחרות מבצעות סיבוב עצמי כזה, כגון פיוניר 10 ו־11, והסיבה לכך היא שסיבוב עצמי מעניק לחללית התמד גירוסקופי ומאפשר לייצב אותה בכיוון מסוים במרחב. היציבות חשובה במיוחד בזמן האצה רקטית ולכן בשלבים אלו מוגבר קצב הסיבוב העצמי. יתרון נוסף שהסיבוב העצמי מעניק הוא הימנעות משימוש בגלגלי תגובה (ראו ערך גלגל תנופה) כדי לכוון את החללית במרחב, ובכך מאפשר חיסכון במשקל.
דיסקית גלילאו ודמויות לגו

בנוסף לפעילות ההסברתית והחינוכית שנאס"א מתכוונת לקדם באמצעות מצלמת ג'ונו־קאם, נאס"א שיתפה פעולה עם ארגונים נוספים על מנת להוסיף מרכיבים סמליים והסברתיים למשימה.
לגשושית מצורפת, באזור מערכת ההנעה הרקטית שלה, דיסקית שמוקדשת לגלילאו גליליי ונתרמה על ידי סוכנות החלל האיטלקית. גליליי היה האסטרונום שגילה את ארבעת ירחיו הגדולים של צדק, שקרויים על שמו - הירחים הגליליאניים, ובגילוי זה הראה שלא כל הגופים במערכת השמש סובבים סביב כדור הארץ. הוא חיזק בכך את המהפכה הקופרניקאית ואת התפיסה שכדור הארץ אינו מרכז היקום. הדיסקית כוללת דיוקן של גליליי וטקסט בכתב ידו שנכתב בשנת 1610 כאשר צפה בירחיו של צדק. הטקסט מאורכב בספרייה הלאומית המרכזית של רומא:
ובכן ביום האחד־עשר ראיתי הרכב מסודר באופן הבא:
(דיאגרמה)
כלומר רק שני כוכבים מזרחיים; ונקודת האמצע ביניהם מרוחקת מצדק פי שלושה מאשר מן המזרחי יותר. והמזרחי יותר היה כמעט כפול בגודלו מהשני, על אף שבלילה קודם נראו כמעט שווים. לכן הובהר, והוכח על ידי מעבר לכל ספק, כי ישנם בשמיים שלושה כוכבים אשר סובבים סביב צדק, כמו שנוגה וכוכב־חמה סובבים סביב השמש.
שיתוף פעולה נוסף היה עם חברת לגו, שתרמה שלוש דמויות לגו שצורפו לגשושית. שלוש הדמויות הן יופיטר (או זאוס במיתולוגיה היוונית) ואשתו ואחותו יונו שלפי הסיפור המיתולוגי הסירה את מעטה העננים שיופיטר הציב כדי להסתיר את מעשיו עם איו (ראו פסקת שם הגשושית). הדמות השלישית, המחזיקה טלסקופ, היא של גלילאו גליליי.
גלריה מצילומי הגשושית > צדק

הקוטב הצפוני של צדק בצילום מ־27 באוגוסט 2016 ממרחק של 195,000 ק"מ.
צילום תת־אדום בו נראה זוהר הקוטב בקוטב הדרומי של צדק, כפי שצולם על ידי המכשיר JIRAM של ג'ונו ב־27 באוגוסט 2016.
קווי הרוחב הצפוניים יותר של צדק, בצילום שבוצע ממרחק של 16,600 ק"מ ב־11 בדצמבר 2016. בצד שמאל למטה ניתן לראות סופה אנטיציקלונית אובלית המכונה NN-LRS-1.
צילום שצילמה ג'ונו ממרחק של 24,600 ק"מ מצדק, ב־11 בדצמבר 2016. בצילום נראית סופה לבנה, שנמנית עם מספר סופות אובליות המסתובבות נגד כיוון השעון בהמיספירה הדרומית של צדק ומכונות "מחרוזת פנינים". מספרן משתנה עם הזמן בין שש לתשע, ובזמן צילום התמונה נצפו שמונה סופות כאלו.
צילום בצבע מלאכותי שצולם ממרחק של 459,000 ק"מ ב־11 בדצמבר 2016. הצילום משלב תמונות שצולמו בפילטרים של צבעי אדום, ירוק, כחול ותת־אדום. הצילום מדגיש הבדלי גובה, והכתם האדום הגדול וכן סופה אובלית קטנה יותר מתחתיה נראות בהירות יותר מסביבתן, מכיוון שהן גבוהות יותר. בתמונה ניתן גם לזהות אובך מתאן בקוטב הדרומי של צדק, המסתיר את הסופות שמתחוללות מתחת ונראות בצילום באור נראה.
צילום באור נראה של הקוטב הדרומי של צדק שצולם עם ג'ונו־קאם מ־2 בפברואר 2017 וממרחק של 101,000 ק"מ, שעבר עיבוד HDR להדגשת צבעים.
תקריב של הכתם האדום הגדול שצולם מכ־8,000 ק"מ מעליו 
 (11 ביולי 2017).
יעף מעל צדק ב־2 ביוני 2020.
גלריה מצילומי הגשושית > ירחים

צילום ברזולוציה נמוכה של הירח איו שצולם על ידי מכשיר ה־JunoCam.
הירח גנימד, צולם ב־7 ביוני 2021 על ידי ג'ונו במהלך משימתו המורחבת.
צילום אינפרא אדום של הירח גנימד בחלוף שנה למשימת ג'ונו, 20 ביולי 2021 ממרחק 50,109 ק"מ.
מבט על אירופה שצולם במהלך היעף של ג'ונו ב־29 בספטמבר 2022.
צילום פלומה געשית על הירח איו שצולם על ידי מכשיר ה־JunoCam ב־15 באוקטובר 2023.
מבט על איו שצולם במהלך היעף של ג'ונו ב־30 בדצמבר 2023.
ראו גם

גלילאו (גשושית)
פיוניר 10
פיוניר 11
וויאג'ר 1
וויאג'ר 2
קאסיני
לקריאה נוספת

Scot J. Bolton, The Juno Mission, Proceedings of the International Astronomical Union 269 (2010), pp. 92 - 100
Steve Mastousek, The Juno New Frontiers Mission, Acta Astronautica 61 (2007), pp. 932 - 939
Paolo Ulivi & David M. Harland, Robotic Exploration of the Solar System: Part 4: The Modern Era 2004 – 2013, "Back to The King", 2015, pp. 198 - 207
Ravit Helled & Jonathan Lunine, Measuring Jupiter's water abundance by Juno: the link between interior and formation models, 2014, arXiv
ביאורים

1 2 3  לפי השעון באזור ארצות הברית; לפי זמן UTC הגשושית הגיעה לצדק ב־5 ביולי
↑  הדומות במהותן לחגורות ואן אלן של כדור הארץ, אך עוצמתיות הרבה יותר
↑  לעומת המשימות היקרות של תוכנית פלאגשיפ והמשימות ה"זולות" של תוכנית דיסקברי
↑  מכיוון שההרכב הכימי של הדיסקה הקדם־פלנטרית, ממנה נוצרו כוכבי הלכת, היה קרוב מאוד לזה של השמש
↑  כלומר: כל יסוד שכבד יותר ממימן והליום
↑  כלומר: צדק אינו ספירה מושלמת אלא ספרואיד אובלי
↑  מלבד המקטע הראשון בכל לוח שהוא צר מעט יותר, עקב אילוצי התאמה לתצורה המקופלת במהלך השיגור
1978 בקולנוע

| 0 | 1 | 2 | 3 |
| --- | --- | --- | --- |
|  |  | 1978  בקולנוע |  |
< · 1976 · 1977 — 1978 — 1979 · 1980 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1978 ונוגעים לעולם הקולנוע.
אירועים

1 במרץ – ארונו של צ'ארלי צ'פלין נגנב מבית הקברות השווצרי בו נקבר שלושה חודשים קודם לכן. כעבור 11 שבועות נמצא הארון והוחזר למקומו.
סרטים שוברי קופות

"סופרמן"
"גריז", בכיכובו של ג'ון טרבולטה
"מחפש צרות"
"שיגעון המוזיקה", בכיכובו של ג'ון טרבולטה
"מפגשים מהסוג השלישי", בבימויו של סטיבן ספילברג
"בית החיות"
"מלתעות 2"
"השמיים יכולים לחכות"
"דירה לשניים"
"הופר", בכיכובם של ברט ריינולדס וסאלי פילד
"תרגיל לבלשית מתחילה"
"ליל המסכות"
פרסי אוסקר

הסרט הטוב ביותר: "צייד הצבאים"
הבמאי הטוב ביותר: מייקל צ'ימינו ("צייד הצבאים")
השחקן הטוב ביותר: ג'ון וויט ("השיבה הביתה")
השחקנית הטובה ביותר: ג'יין פונדה ("השיבה הביתה")
נולדו

7 בפברואר – אשטון קוצ'ר, שחקן קולנוע ומפיק אמריקאי
17 באפריל – עידו מוסרי, שחקן ישראלי
19 באפריל – ג'יימס פרנקו, שחקן אמריקאי
12 במאי – מולין אוקרמן, שחקנית שוודית-אמריקאית
22 במאי – ג'יניפר גודווין, שחקנית אמריקאית-יהודייה
19 ביוני – זואי סלדנה, שחקנית אמריקאית
12 ביולי – מישל רודריגז, שחקנית אמריקאית
18 באוגוסט – אנדי סמברג, שחקן אמריקאי-יהודי
22 באוגוסט – ג'יימס קורדן, שחקן אמריקאי
23 בספטמבר – אנתוני מאקי, שחקן אמריקאי
17 בנובמבר – רייצ'ל מקאדמס, שחקנית קנדית
18 בדצמבר – קייטי הולמס, שחקנית אמריקאית
נפטרו

9 בספטמבר – ג'ק וורנר, מפיק ומייסד אולפני האחים וורנר
סרטים אחרים

"הנערים מברזיל"
"שחר המתים"
"אקספרס של חצות"
"אישה לא נשואה"
"קונטקט (סרט מצויר)"
ראו גם

1978 בטלוויזיה
1977 בקולנוע
1978
1979 בקולנוע
שנים בקולנוע
סרט קולנוע
טרוויזו

ערך זה עוסק בעיר במחוז ונטו. אם התכוונתם לעיירה במחוז פריולי-ונציה ג'וליה, ראו .
| --- | --- |
סמל טרוויזוסמל טרוויזו
פיאצה דיי סיניורי
פיאצה דיי סיניורי
 מדינה:  איטליה איטליה
 מחוז:  ונטו ונטו
 נפה:  טרוויזו
 ראש העיר:  Mario Conte
 שפה רשמית:  איטלקית 
 שטח:  55.50 קמ"ר
 גובה:  15 מטרים
 אוכלוסייה:  ‏
  ‑ בעיר:  84,607 (1 בינואר 2023)
 קואורדינטות:  45°40′N 12°15′E﻿ / ﻿45.667°N 12.250°E﻿ / 45.667; 12.250
 אזור זמן:  UTC+1
 http://www.comune.treviso.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןטרוויזו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןטרוויזו(למפת ונטו רגילה) ונציה ורונה פדובה ויצ'נצה רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי טרוויזו(למפת ונטו מוגדלת) ונציה ורונה פדובה ויצ'נצה רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי טרוויזו  he tabBackground:;tabBorder:#aaa;defaultTab:0;
 
טְרֶוויזוֹ (באיטלקית: ‏Trevisoקובץ:It-Treviso.ogg‏Ⓘ‏) היא עיר במחוז ונטו בצפון איטליה המשמשת בירת נפת טרוויזו. בת 82,854 תושבים נכון למרשם אוכלוסין מנובמבר 2010.
העיר ידועה כביתה של חברת האופנה בנטון, על שם לוצ'אנו בנטון, וידועה גם בקבוצת הכדורסל בנטון טרוויזו הנתמכת על ידי חברת בנטון. העיר ידועה גם כאזור התפוקה המקורי של יין פרוסקו וקינוח הטירמיסו.
עלילת הדם בטרוויזו

בשנת 1480 התרחשה בטרוויזו עלילת דם, בעקבותיה הועלו על המוקד חמישה יהודים באשמת רצח ילד נוצרי לצורכי פולחן. עלילה זו הייתה המשך לעלילת הדם בטרנטו ב-1475, שבה הואשמו יהודי העיר ברצח הילד סימונה בן השנתיים ובאכילתו בפסח. שלושה עשר מיהודי טרנטו הועלו על המוקד באשמת שווא זו. בשל העובדה שעלילת טרנטו נדפסה בידי ההגמון הינדרבך והופצה בהרחבה בתקופה שבה נודע הדפוס לראשונה, נודעה לה השפעה רבה.
ערים תאומות

ארצות הברית סרסוטה, פלורידה, ארצות הברית
הערות שוליים

↑  לוצ'אנו טאס, יהודי איטליה, עמ 49
| --- | --- |
בקרת זהויות :  NLI: 987007554808205171  BNE: XX457092  GND: 4119702-1  ICCU: CFIV034438  LCCN: n79018744  MusicBrainz: b532a8fa-18f5-4c9c-9777-fa93c93cbcdf  NARA: 10044892  NKC: ge551317  VcBA: 494/33453  VIAF: 124319193   WorldCat (עם VIAF): 124319193 
ערך זה הוא קצרמרבנושא יישובים באיטליה. אתם מוזמנים לתרום לוויקיפדיה ו.
כוח ההגנה של אנטיגואה וברבודה

| --- | --- |
דגל הכוחות המזוינים של בוסניה והרצגובינה
 מדינה:  אנטיגואה וברבודה אנטיגואה וברבודה
 תקופת הפעילות:  1981–הווה (כ־44 שנים)
 זרועות בצבא:  הרגימנט ה-1  משמר החופים  כנף אוויר  יחידת שירות ותמיכה  חיל צוערים
 סוגי נשקים:  בעיקר נשק קל
 שם קצר:  ABDF
 מנהיגות
 המפקד העליון:  המושל הכללי מטעם מלך בריטניה:
 ראש הצבא:  אליזבת השנייה
 כוח אדם
 סוג שירות:  התנדבותי
 גיל הגיוס:  18
 כוחות פעילים:  כ-250
 כוחות מילואים:  75
 תעשייה
 ספקים זרים:  בריטניה בריטניה ארצות הברית ארצות הברית
 
 https://abdf.gproductionsonline.com/
 
כוח ההגנה של אנטיגואה וברבודה (באנגלית: Antigua and Barbuda Defence Forc ובראשי תיבות: ABDF) הוא הכוח הצבאי של מדינת האיים אנטיגואה וברבודה.
הכוח מקיים שיתופי פעולה עם גופי ביטחון מארצות הברית ומדינות אחרות מהאזור הקריביים.
היסטוריה

כוח ההגנה נוסד עם לאחר העברת החוק להקמת גוף ביטוח זה עבור המדינה החדשה שזה עתה השיגה עצמאות, ובדומה למדינות אחרות באיי הודו המערבית הוא התבסס על רגימנט איי הודו המערבית שקדם לו. במשך השנים מלבד משימותיו השיגרתיות לסייע בשיטור על האיים וביטחונם, כוח ההגנה השתתף גם במספר רב של משימות בין לאומיות לדוגמת: מבצע זעם דחוף בגרנדה, המשלחת הרב לאומית להאיטי ועוד. בשנת 1996 גם משמרות החופים עבר להיות תחת אחריות כוח הגנה.
ארגון וציוד

הכוח כולל כ-250 חיילים בשירות פעיל ועוד 75 במילואים, המציודים בעיקר בנשק קל משימותיו כוללות הגנה על נכסי המדינה, סיוע בשיטור וביטחון פנים, לחימה בסחר לא חוקי, ומתן סיוע אזרחי בעת הצורך. ואלה מאורגנים בצורה הבאה:
הרגימנט הראשון של אנטיגואה וברבודה – גדוד חי"ר יחיד בעל 4 פלוגות, המהווה את היחידה הלוחמת העיקרית וכולל גם שתי מחלקות מילואים.
משמר החופים – המרכיב הימי בעל מספר קטן של סירות סיור (חלקן חמושות) וכולל את היחידות:
מטה
מערך טכנית
מנהלת כ"א וציוד
פלגת משט
יחידת שירות ותמיכה – כולל: מדור כ"א
משטרה צבאית, מרכז מודיעין, אגף אימון, מדור אַפסְנַאות, מדור מינהל, מדור איתותים, מדור תחבורה ומדור רפואה.
כנף האוויר – היחידה הצעירה ביותר בכוח ההגנה, שהוקמה ב-2022 וכולל כלי טיס אחדים לצורך סיור.
חיל צוערים – גוף חוץ צבאי המתופעל בידי חיילים. עבור הכשרת צעירים המעוניינים בקריירה צבאית.
להקה צבאית
עיקר הציוד והאימונים של כוח הגנה שהינו לרוב בתחום הנשק הקל מסופקים עלי ידי: ארצות הברית – איתה היא נמצאת בשיטוף פעולה רחב, ובריטניה – שבעבר שלטה בקולוניה זאת וגם על פי המודל הצבאי הזה כוח ההגנה גם מאורגן.
גלריה

דגל כוח ההגנה של אנטיגואה וברבודה
סמל משמר החופים הכולל את דגל המשמר מצויר עליו
סמל הצוערים
סמל יחידת השירות והתמיכה
סמל כנף האוויר
סמל הרגימנט הראשונה (והיחיד) של אנטיגואה וברבודה
דגל הרגימנט הראשונה (והיחיד) של אנטיגואה וברבודה
סירת סיור של משמר החופים של אנטיגואה וברבודה
הערות שוליים

↑  Antigua and Barbuda Defence Force, Antigua and Barbuda Defence Force (באנגלית)
↑  About Us, Antigua and Barbuda Defence Force (באנגלית אמריקאית)
↑  Our Partners | ONDCP Antigua and Barbuda (באנגלית אמריקאית)
↑  Units, Antigua and Barbuda Defence Force (באנגלית אמריקאית)
↑  {{{מחבר}}}, Antigua and Barbuda, The World Factbook, Central Intelligence Agency, 2025-01-16
1975 בקולנוע

| 0 | 1 | 2 | 3 |
| --- | --- | --- | --- |
|  |  | 1975  בקולנוע |  |
< · 1973 · 1974 — 1975 — 1976 · 1977 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1975 ונוגעים לעולם הקולנוע.
אירועים

מרץ – מתחילה הפקת הסרט "מלחמת הכוכבים".
"מלתעות" הופך לסרט הראשון שהרוויח מעל למאה מיליון דולר בצפון אמריקה, וקובע את הרף לשוברי קופות בעתיד.
סרטים שוברי קופות

"מלתעות", בבימויו של סטיבן ספילברג
"מופע הקולנוע של רוקי"
"קן הקוקייה", בכיכובו של ג'ק ניקולסון
"שמפו"
"פאני ליידי", סרט ההמשך של "מצחיקונת"
"טומי", סרט המבוסס על אופרת הרוק של "המי": טומי
פרסי אוסקר

הסרט הטוב ביותר: "קן הקוקייה"
הבמאי הטוב ביותר: מילוש פורמן ("קן הקוקייה")
השחקן הטוב ביותר: ג'ק ניקולסון ("קן הקוקייה")
השחקנית הטובה ביותר: לואיז פלטשר ("קן הקוקייה")
נולדו

5 בינואר – בראדלי קופר, שחקן אמריקאי
22 בפברואר – דרו ברימור, שחקנית
2 באפריל – פדרו פסקל, שחקן
10 באפריל – דייוויד הארבור, שחקן
4 ביוני – אנג'לינה ג'ולי, שחקנית
27 ביוני – טובי מגוויר, שחקן
7 באוגוסט – שרליז ת'רון, שחקנית
16 באוגוסט – טאיקה וואיטיטי, שחקן ובמאי
5 באוקטובר – קייט וינסלט, שחקנית
נפטרו

4 במאי – מו האוורד, שחקן היה ממקימֵי המופע של שלושת המוקיונים
2 בנובמבר – פייר פאולו פאזוליני, במאי קולנוע ואיש אשכולות איטלקי (נרצח)
סרטים אחרים

"הקשר הצרפתי 2", בכיכובו של ג'ין הקמן
"בארי לינדון", בבימויו של סטנלי קובריק
"אחר צהריים של פורענות", בכיכובו של אל פצ'ינו
"מונטי פייתון והגביע הקדוש", הסרט העלילתי הראשון של חבורת מונטי פייתון
"האיש שרצה להיות מלך"
ראו גם

1975 בטלוויזיה
1974 בקולנוע
1975
1976 בקולנוע
שנים בקולנוע
סרט קולנוע
סכסוך אתני

סכסוך אתני או סכסוך עדתי הוא סכסוך - בדרך כלל הכוונה לסכסוך אלים, כגון מלחמה - הנובע מיריבויות בין קבוצות אתניות (עדות) שונות והשאיפות הלאומיות שלהם. סכסוכים אתניים עדתיים הפכו לסוגיה חשובה ביחסים בינלאומיים ובמדע המדינה בשל העובדה כי הם הפכו לנפוצים יותר (או למצער, בולטים יותר בתקשורת), מאז תום המלחמה הקרה; ובשל העובדה כי לעיתים קרובות מתרחשים בהם פשעי מלחמה או אפילו רצח עם. ההסברים המדעיים לשורשי סכסוכים אתניים מתחלקים בין שלוש אסכולות: הסברים פרימורדיאליים; הסברים אינסטרומנטליים; והסברים קונסטרוקטוביסטיים. האקדמיה עוסקת בין היתר גם בשאלה כיצד ניתן למנוע סכסוכים אתניים.
ראו גם

חברה רב-אתנית
1979 בקולנוע

| 0 | 1 | 2 | 3 |
| --- | --- | --- | --- |
|  |  | 1979  בקולנוע |  |
< · 1977 · 1978 — 1979 — 1980 · 1981 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1979 ונוגעים לעולם הקולנוע.
אירועים

פרק זה לוקה בחסר. אנא תרמו לוויקיפדיה ו.
סרטים שוברי קופות

"קרמר נגד קרמר" בכיכובם של דסטין הופמן ומריל סטריפ
"החבובות - הסרט"
"הפרש החשמלי", בכיכובם של רוברט רדפורד וג'יין פונדה
"הסינדרום הסיני", בכיכובם של ג'ק למון, מייקל דאגלס וג'יין פונדה
"אהבה מנשיכה ראשונה"
"כפפה לאוהבים"
"מנהטן", בכיכובם של וודי אלן, דיאן קיטון ומריל סטריפ
"מסע בין כוכבים: הסרט"
"הסוס השחור"
"החור השחור"
פרסי אוסקר

הסרט הטוב ביותר: "קרמר נגד קרמר"
הבמאי הטוב ביותר: רוברט בנטון על בימוי "קרמר נגד קרמר"
השחקן הטוב ביותר: דסטין הופמן על משחקו ב"קרמר נגד קרמר"
השחקנית הטובה ביותר: סאלי פילד על משחקה ב"נורמה ריי"
נולדו

24 בינואר – טטיאנה עלי, שחקנית
9 במרץ – אוסקר אייזק, שחקן אמריקאי יליד-גואטמלה
9 במאי – רוזריו דוסון, שחקנית אמריקאית
4 באפריל – הית' לדג'ר, שחקן קולנוע אוסטרלי (נפטר ב-2008)
12 באפריל – קלייר דיינס, שחקנית
15 באפריל – לוק אוונס, שחקן וולשי
19 באפריל – קייט הדסון, שחקנית
23 באפריל – ג'יימי קינג, שחקנית
24 ביולי – רוז ביירן, שחקנית אוסטרלית
נפטרו

12 בפברואר – ז'אן רנואר, במאי צרפתי
10 באפריל – נינו רוטה, מלחין איטלקי
29 במאי – מרי פיקפורד, שחקנית קנדית
11 ביוני – ג'ון ויין, שחקן אמריקאי
16 ביוני – ניקולס ריי, במאי אמריקאי
30 באוגוסט – ג'ין סיברג, שחקנית אמריקאית
11 בנובמבר – דימיטרי טיומקין, מלחין רוסי-אמריקאי
22 בדצמבר – דריל זאנוק, מפיק אמריקאי
30 בדצמבר – ריצ'רד רוג'רס, מלחין אמריקאי
סרטים אחרים

"סופרמן", בכיכובו של כריסטופר ריב
"בריאן כוכב עליון", פרודיה על סיפור ישו של חבורת מונטי פייתון
"אגתה"
"אפוקליפסה עכשיו", בבימויו של פרנסיס פורד קופולה ובכיכובם של האריסון פורד, מרלון ברנדו, רוברט דובאל, דניס הופר ומרטין שין
"להיות שם", בכיכובו של פיטר סלרס
"מקס הזועם", בכיכובו של מל גיבסון
"מחפש צרות"
"רוקי 2", בכיכובו של סילבסטר סטאלון
"הנוסע השמיני" בכיכובה של סיגורני ויבר
"מונרייקר", סרט ג'יימס בונד בכיכובו של רוג'ר מור
"מלון בקליפורניה", בכיכובם של מייקל קיין, ביל קוסבי, וולטר מתאו, אלן אלדה וג'יין פונדה
סרטים אחרים > סרטים ישראלים

שלאגר
ראו גם

1979 בטלוויזיה
1978 בקולנוע
1979
1980 בקולנוע
שנים בקולנוע
סרט קולנוע
2023 בקולנוע

| 0 | 1 | 2 | 3 |
| --- | --- | --- | --- |
|  |  | 2023  בקולנוע |  |
< · 2021 · 2022 — 2023 — 2024 · 2025 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 2023 ונוגעים לעולם הקולנוע.
שוברי הקופות > בעולם

להלן רשימת שוברי הקופות שיצאו ב-2023:
| דירוג | שם | מפיץ | הכנסה עולמית |
| --- | --- | --- | --- |
| 1 | ברבי | האחים וורנר | $1,441,819,187 |
| 2 | האחים סופר מריו - הסרט | סרטי יוניברסל | $1,361,365,341 |
| 3 | אופנהיימר | סרטי יוניברסל | $952,008,390 |
| 4 | שומרי הגלקסיה: חלק 3 | חברת וולט דיסני | $845,555,777 |
| 5 | מהיר ועצבני 10 | סרטי יוניברסל | $704,709,660 |
| 6 | ספיידרמן: ברחבי ממדי העכביש | סרטי סוני | $690,516,673 |
| 7 | הנהר האדום | Edko Films | $634,631,282 |
| 8 | וונקה | האחים וורנר | $632,302,312 |
| 9 | האדמה הנודדת 2 | CFGC | $604,292,296 |
| 10 | משימה בלתי אפשרית: נקמת מוות – חלק ראשון | סרטי פרמאונט | $570,619,838 |
שוברי הקופות > בישראל

להלן רשימת שוברי הקופות הגדולים ביותר בישראל בשנת 2023:[דרוש מקור]
| דירוג | שם | מפיץ | מספר הכרטיסים שנמכרו בישראל |
| --- | --- | --- | --- |
| 1 | ברבי | האחים וורנר | 670,000 כרטיסים |
| 2 | ההילולה | סרטי יונייטד קינג | 660,000 כרטיסים |
| 3 | האחים סופר מריו | סרטי יוניברסל | 500,000 כרטיסים |
| 4 | מהיר ועצבני 10 | סרטי יוניברסל | 380,000 כרטיסים |
| 5 | אופנהיימר | סרטי יוניברסל | 350,000 כרטיסים |
| 6 | אלמנטלי | סרטי אולפני וולט דיסני | 345,000 כרטיסים |
| 7 | בת הים הקטנה | סרטי אולפני וולט דיסני | 320,000 כרטיסים |
| 8 | ספיידרמן: מעבר למימד העכביש | סרטי סוני | 300,000 כרטיסים |
| 9 | שבע ברכות | סרטי יונייטד קינג | 280,000 כרטיסים |
| 10 | טרולים 3: הקול טוב | סרטי יוניברסל | 280,000 כרטיסים |
אירועים

| תאריך | אירוע | מארח | מיקום | הערות |
| --- | --- | --- | --- | --- |
| 10 בינואר | טקס פרסי גלובוס הזהב ה-80 | איגוד העיתונאים הזרים בהוליווד | בוורלי הילס, קליפורניה, ארצות הברית |  |
| 19 בפברואר | פרס באפט"א לקולנוע ה-76 | האקדמיה הבריטית לאמנויות הקולנוע והטלוויזיה | לונדון, בריטניה |  |
| 25 בפברואר | טקס פרסי אנני ה-50 | איגוד סרטי האנימציה הבינלאומי | לוס אנג'לס, קליפורניה, ארצות הברית |  |
| 12 במרץ | טקס פרסי אוסקר ה-95 | האקדמיה האמריקאית לקולנוע | הוליווד, קליפורניה, ארצות הברית |  |
פרסים > פרסי אופיר

הסרט הטוב ביותר – שבע ברכות
הבמאי הטוב ביותר – איילת מנחמי – (שבע ברכות)
השחקן הראשי הטוב ביותר – רועי ניק – (בית)
השחקנית הראשית הטובה ביותר – ריימונד אמסלם – (שבע ברכות)
שחקן המשנה הטוב ביותר – דרור קרן – (בית)
שחקנית המשנה הטובה ביותר – תיקי דיין – (שבע ברכות)
התסריט הטוב ביותר – אלינור סלע וריימונד אמסלם – (שבע ברכות)
העריכה הטוב ביותר – איילת מנחמי – (שבע ברכות)
פרסים > פרסי גלובוס הזהב > דרמה

הסרט הטוב ביותר – אופנהיימר
השחקן הטוב ביותר – קיליאן מרפי (אופנהיימר)
השחקנית הטובה ביותר – לילי גלדסטון (רוצחי פרח הירח)
פרסים > פרסי גלובוס הזהב > קומדיה או מחזמר

הסרט הטוב ביותר – מסכנים שכאלה
השחקן הטוב ביותר – פול ג'יאמטי (נשארים לחג)
השחקנית הטובה ביותר – אמה סטון (מסכנים שכאלה)
פרסים > פרסי גלובוס הזהב > קטגוריות קולנועיות נוספות

הבמאי הטוב ביותר – כריסטופר נולאן (אופנהיימר)
התסריט הטוב ביותר – ז'וסטין טרייה וארתור הררי (אנטומיה של נפילה)
שחקן המשנה הטוב ביותר – רוברט דאוני ג'וניור (אופנהיימר)
שחקנית המשנה הטובה ביותר – דאווין ג'וי רנדולף (נשארים לחג)
סרט האנימציה הטוב ביותר – הילד והאנפה
הסרט הזר הטוב ביותר – אנטומיה של נפילה צרפת
הישג קולנועי וקופתי – ברבי
פרסים > פרסי אוסקר

הסרט הטוב ביותר – אופנהיימר
הבמאי הטוב יותר – כריסטופר נולאן (אופנהיימר)
השחקן הטוב ביותר – קיליאן מרפי (אופנהיימר)
השחקנית הטובה ביותר – אמה סטון (מסכנים שכאלה)
שחקן המשנה הטוב ביותר – רוברט דאוני ג'וניור (אופנהיימר)
שחקנית המשנה הטובה ביותר – דאווין ג'וי רנדולף (נשארים לחג)
הסרט הזר הטוב ביותר – אזור העניין (בריטניה בריטניה)
הסרט המונפש הטוב ביותר – הילד והאנפה
סרטים שיצאו ב-2023

6 בינואר - מייגן
13 בינואר - נחיתת חירום
20 בינואר - נעדרת
3 בפברואר - דפיקה בדלת
17 בפברואר - אנטמן והצרעה: קוונטומאניה
24 בפברואר - חומר דוב
3 במרץ - קריד 3
10 במרץ - צעקה 6
17 במרץ - שהאזאם! 2: זעם האלים
22 במרץ - ג'ון וויק 4
31 במרץ - מבוכים ודרקונים: כבוד בין גנבים
31 במרץ - תעלומת רצח 2
5 באפריל - האחים סופר מריו - הסרט
21 באפריל - להעיר את השד
27 באפריל - דאבל דייט (רובוטים)
5 במאי - שומרי הגלקסיה: חלק 3
25 במאי - בת הים הקטנה
2 ביוני - ספיידרמן: ברחבי ממדי העכביש
9 ביוני - רובוטריקים: עליית החיות
16 ביוני - אלמנטלי
23 ביוני - לא לוקחים קשה
7 ביולי - הרוע שבפנים: הדלת האדומה
21 ביולי - ברבי
21 ביולי - אופנהיימר
27 ביולי - נגעת נרצחת
25 באוגוסט - גולדה (סרט)
8 בספטמבר - הנזירה 2
29 בספטמבר - המסור X
6 באוקטובר - מגרש השדים: המאמינים
27 באוקטובר - חמישה לילות אצל פרדי
10 בנובמבר - המארוולס
17 בנובמבר - טרולים 3: הקול טוב
22 בנובמבר - המשאלה
8 בדצמבר - הילד והאנפה
15 בדצמבר - וונקה
15 בדצמבר - מרד התרנגולים: עלייתם של הנאגטס
22 בדצמבר - סיפור הברווזים